Един факт
дойде от Масачусетския Технологичен Институт,
преди 2 години. Кен Хейл,
който е лингвист,
каза, че от 6000 езика
които се говорят на Земята сега,
3000 не се говорят от децата.
Така, че в рамките на едно поколение,
ние ще намалим наполовина нашето културно разнообразие.
Той каза още
че всеки 2 седмици,
умира възрастен човек,
който отнася последната дума
на своята култура.
Така, че цяла философия,
знание за естествения свят
което е било натрупано през вековете,
изчезва.
И това се случва всеки 2 седмици.
Така, че през последните 20 години,
след като приключих със зъболекарската професия
обикалям света
и се връщам
с истории за някои от тези хора.
И -- това, което бих искал да направя сега
е да споделя някои от тези истории с вас.
Това е Тамдин.
Тя е 69 годишна монахиня.
Тя е била хвърлена в затвор в Тибет за 2 години
заради това, че е издигнала малък плакат,
протестирайки против окупацията на страната й.
И когато я срещнах, тя току що
се беше разходила из Хималаите
от Лхаса, столицата на Тибет,
до Непал, през Индия --
в продължение на 30 дни --
да се срещне със своя лидер, Далай Лама.
Далай Лама живее в Дарамсала, Индия.
Аз направих тази снимка 3 дни
след като тя пристигна,
и тя имаше този чифт износени тенис обувки,
и нейните пръсти се показваха.
И тя е вървяла през март,
а на 18 500 фута височина има много сняг през март.
Това е Палдин.
Палдин е 62 годишен монах.
И той е прекарал 33 години в затвора.
Всички от неговия манастир са били вкарани в затвора
по времето на бунта,
когато Далай Лама е трябвало да напусне
Тибет.
И
той е бил бит, лишаван от храна,
измъчван -- изгубил зъбите си по време на годините затвора.
И когато го срещнах, той беше мил стар човек.
И това наистина ме впечатли --
Срещнах го 2 седмици след като беше излязъл от затвора --
беше минал през всичко това и излезе от там
такъв, какъвто го видях.
Бях в Дарамсала, срещайки се с тези хора,
и прекарах около 5 седмици там,
и слушах историите
на тези бегълци, които идваха от Тибет
в Дарамсала.
И така се случи, че на 5-тата седмица,
имаше публична лекция на Далай Лама.
И
аз гледах тази тълпа от монаси и монахини,
много от които току- що бях интервюирал,
и бях чул историите им,
и гледах лицата им,
и ни дадоха малко ФМ радио,
и можехме да слушаме превода на неговата лекция.
И това, което той каза беше,
отнасяйте се с враговете си все едно, че са ценни камъни,
защото вашите врагове
изграждат вашата толерантност и търпение
по пътя на вашето просветление.
И не можех -- това ме порази,
да кажеш на тези хора, които са презживяли такива неща.
И така, 2 месеца по- късно, отидох в
Тибет , и започнах
да интервюирам хората там, снимайки. Това правя аз.
Правя интервюта и портрети.
Tова е едно малко момиче.
Отнесох портрета й на върха на храма Джоканг.
Внесох го тайно,
защото е напълно нелегално да имаш снимка на Далай Лама в Тибет
и това е най-бързият начин да бъдеш арестуван.
Така че откарах тайно няколко малки снимки на Далай Лама,
и ги раздавах.
И когато ги давах на хората,
те или ги държаха до сърцата си,
или ги държаха до главата си и просто стояха там.
И това е --
направих това преди 10 години,
36 години след напускането на Далай Лама.
И така.
продължавах, интервюирайки тези хора и правейки им портрети.
Това е Джигме и сестра и, Сонам.
И те живеят на Чанг Танг, Тибетското плато,
далеч в западната част на страната.
Това е на 17 000 фута.
И те бяха току-що слезли от високите поляни,
на 18 000 фута.
Същото нещо: дадох й снимка,
тя я държеше до челото си.
И обикновено им давам полароидни снимки
когато ги снимам, защото нагласям техниката,
проверявам светлината,
и когато й показах една полароидна снимка, тя се разпищя и избяга в палатката си.
Това е Тензин Гиацо,
той е бил провъзгласен за Буда на Състраданието от 2 годишен,
и е живял в селска къща,
далеч в средата на нищото.
На 4 годишна възраст, той е бил обявен
за 14-тия Далай Лама.
Като тийнейджър, той се сблъскал
с проблема на завладяването на страната му,
и трябвало да се справи с това -- бил е лидер на страната си.
8 години по-късно, когато открили, че има заговор
за убийството му
те го облекли като просяк
и го извели от страната на кон,
и направили същото пътешествие като Тамдин.
И той никога не се е връщал в страната си оттогава.
И
ако помислите, този човек,
46 години по- късно,
все още се придържа
към ненасилствения отговор
към тежките проблеми на политиката и човешките права.
И младите хора,
младите Тибетци, започват да казват, слушайте, това не работи.
Насилието като политически инструмент
е на гребена на вълната.
Но
той все още се придържа към това.
Той е нашият символ на
ненасилието по света,
един от нашите живи символи.
Това е друг лидер на неговите хора.
Това е Мой. Това е в Еквадорска Амазония.
Мой е на 35 години.
И
в тази област на Еквадорска Амазония --
е бил открит петрол през 1972 г.
И оттогава
там са разлели два пъти повече нефт
отколкото е бил разлят при инцидента с "Ексон Валдес"
в тази малка област на Амазония,
и племената в тази област е трябвало постоянно да се местят.
Мой
принадлежи към племето Хуаорани,
които са известни като
много свирепи, като " аука."
И те са успели да държат настрана
сеизмолозите и нефтопреработвателната индустрия
със стрели и прости оръжия.
Прекарах --
прекарахме -- бях с екип --
2 седмици с тези хора в джунглата
гледайки ги как ловуват.
Това беше лов на маймуни,
ловуване със стрели с кураре.
И знанието, което тези хора имат
за естествената околна среда е невероятно.
Те могат да чуват неща, да помиришат неща, да видят неща, които аз не можех.
Аз дори не можех да видя маймуните
които те уцелваха
със своите стрели.
Това е Ядира,
и Ядира е
5 годишна. Тя е от
племе, съседно на Хуаорани.
И нейното племе е трябвало да се премести
3 пъти през последнте 10 години, заради разлива на петрол.
Но ние изобщо не сме разбрали за това. И най-скорошната ни намеса
в живота на тези хора е,
че в рамките на план "Колумбия",
пръскаме с Паракат или Раунд- ъп, или какво там е точното име --
и така обезлесяваме хиляди акри
от еквадорска Амазония
заради войната ни срещу наркотиците.
И това са хората, които са засегнати най-много от това.
Това е Менгату.
Той е шаман на племето Хуаорани,
и той
току-що ни е казал, "вече съм стар човек,
започвам да се уморявам, уморих се
да хвърлям стрели по тези нефтоработници.
Иска ми се просто да си отидат."
Обикновено пътувам сам
когато работя, но направих това --
бях водещ на програма на Дискавъри,
и когато отидох там с екипа,
се притеснявах да
заведа толкова много хора, особено при Хуаорани,
дълбоко сред племето Хуаорани.
И
както се оказа, тези хора наистина
ме научиха как да се сливам добре
с местните.
( Смях )
Едно от нещата, които направих
точно преди 9/11 --
Август 2001-а --
Заведох сина ми, Дакс,
който беше на 16 години,
заведох го в Пакистан.
Защото първо исках --
бях го взимал 2 пъти на пътешествия,
но исках той да види
хора, които живеят с един долар или по- малко на ден.
Исках той да преживее
ислямския свят
и исках той --
Отидох там да работя с група,
върху история за група наречена Калаш,
които са група от анимисти, 3000 анимисти,
които живеят в много малка област
заобиколени от ислям -- има 3000
останали от племето Калаш, те са невероятни хора.
За него беше страхотно преживяване. Остана цяла нощ с тях,
биейки на барабани и танцувайки.
Донесе футболна топка,
и играехме футбол всяка вечер в това малко село.
И тогава отидохме
и се срещнахме с техния шаман.
Между другото, Менгатоу беше шаман
и на това племе.
А това е Джон Дуликан,
който е шаманът на Калашите.
Живее високо в планините,
точно на границата с Афганистан.
Всъщност, от другата страна е областта Тора Бора,
където
се предполага, че е Осама бин Ладен. Това е племенната област.
И ние гледахме
и стояхме с
Джон Дуликан.
И шаманът -- направих цели серии за шаманизма,
който е
интересен феномен.
Но по света,
те изпадат в транс по различни начини,
а в Пакистан,
начинът, по който го правят е да изгарят листа
и жертват животно,
сипват кръвта на животното върху листата
и вдишват пушека.
Всички се молят
на планинските богове докато
изпадат в транс.
Това беше, за да
свикнат децата с различни реалности,
Мисля, че това е много важно. Както това, което Дан Денет каза онзи ден --
че децата трябва да изучават различни религии --
за да придобият гъвкаво съзнанието,
да възприемат с лекота
различни системи на вярване.
Мисля, че това е много необходимо в света ни днес
наблюдавайки сблъсъка между тези вярвания
И проблемите, които ни причиняват.
Едно нещо, което направихме преди 5 години е
да започнем програма, която свързва деца
от племенните общности с деца от САЩ.
Първо свързахме
място в Навахо с класна стая в Сиатъл.
Сега имаме 15 точки на свързване.
Имаме в Катманду, Непал;
Дарамсала, Индия; Такаунгу, Кения --
Такаунгу са една-трета християни, една трета мюсюлмани
и една трета анимисти, общността е --
Олантайтамбо, Перу,
и Арктическо село, Аляска.
Това е Даниел, той е един от нашите ученици
в Арктическото село, Аляска.
Той живее в тази дървена колиба:
без течаща вода, без отопление освен --
без прозорци
и високоскоростна интернет връзка.
И това е -- това е --
Виждам това пред мен навсякъде --
това е нашето място в Олантайтамбо, Перу, преди 4 години,
когато те за пръв път са видяли компютър;
а сега имат компютри в класните стаи.
Това, което правим е да
учим децата как да разкажат своите истории с дигитални изразни средства.
И те ни разказват истории за тяхната общност,
за това което ги вълнува в тяхната общност.
Това е в Перу, където децата разказаха историята
за река, която са почистили.
Правим семинари
и каним хора, които искат да учат
за работата с дигиталните медии и как да разказват истории,
и го оставяме
да работят с децата.
И тази година използвахме група тийнейджъри,
това имаше най-добър резултат.
Така, че нашата мечта е да съберем тийнейджъри заедно,
за да придобият опит с дейностите на общността
и да получат едно мултикултурно преживяване,
учейки деца в тези области
и помагайки им да построят тяхната комуникационна инфраструктура.
Това е преподаване на работа с Фотошоп
в село в Тибет в Дарамсала.
Имаме уебсайт, където всяко дете получава своя страница.
Това са техни филми. Имаме около 60 филма
които тези деца са направили,
и те са невероятни.
Този, който искам да ви покажа --
след като направят филмите,
правим нощ, където показваме филмите в общността
И това е в Такаунгу --
имаме генератор и дигитален прожектор,
и ние прожектираме върху една плевня,
и показваме един от филмите, които са направили.
Можете да отидете на нашия уебсайт и да видите
невероятната работа, която са свършили тези деца.
И още нещо,
осках да дам възможност на местните хора да бъдат чути.
Това беше един от големите мотивиращи фактори.
Но другия мотивиращ фактор е
изолираният характер на нашата страна.
Нешънъл Джиографик току-що направи проучване
на 18 до 26 годишни
в нашата страна
и в 9 други индустриализирани страни.
Беше проучване за 2 млн. долара.
Съединените щати бяха втори
в географските си познания.
70% от децата не можеха да намерят
Афганистан или Ирак на картата,
60% не можеха да намерят Индия;
30% не можеха да намерят Тихия Океан.
И това е проучване,
което беше направено само преди 2 години.
Така, че това което искам да ви покажа сега,
в 2-те минути, които имам останали,
е филм, който ученик направи в Гватемала.
Току-що имахме семинар в Гватемала.
Седмица преди да дойде време за семинара,
масивно свличане на земя, причинено от урагана Стан,
миналия Октомври, погреба
живи 600 души в селото им.
И това дете живееше в селото --
но не е бил там по това време --
и това е краткият филм, който той направи за това.
И той не беше видял компютър преди
да направим този филм. Научихме го на Фотошоп и --
ето, можем да го пуснем.
Това е стара погребална песен на Маите
която той е научил от дядо си.
Благодаря ви много.
( Ръкопляскания )